cyanic-selkie/wikianc huggingface dataset:
Matkustajalentokone
Turvallisuus
Matkustajalentokoneiden onnettomuudet tulevat aina uutisotsikoihin. Perinne alkoi jo ilmailun alkuaikoina. Matkustajalentokoneet ovat tilastoilla mitaten turvallisin tapa matkustaa. Lento-onnettomuudet saavat paljon huomiota, mutta tosiasiassa onnettomuuksissa kuolee vuotta kohden noin 1000 ihmistä, kun tieliikenteessä luku on yli puoli miljoonaa. Miljoonaa lentoa kohden onnettomuuksia tapahtuu noin kaksi. Useimmat lento-onnettomuuksista tapahtuvat inhimillisen virheen vuoksi, ja siksi teknisiä apukeinoja kehitellään jatkuvasti lisää. Koneen henkilökunta on koulutettu huolehtimaan matkustajien turvallisuudesta. Nykyään myös matkustajia koulutetaan maassa esitettävän turvallisuusdemonstraation avulla.
Kuopiorock
Kuopiorock (aiemmin myös Kuopio Rockcock) on Kuopion Väinölänniemellä vuosittain, heinä-elokuun vaihteessa järjestettävä kahdesta kolmeen päivän mittainen rockmusiikkifestivaali. Ensimmäinen tapahtuma järjestettiin vuonna 2003. Vuonna 2012 tapahtuma juhli 10-vuotisjuhlia ja festivaali järjestettiin 27.–28. heinäkuuta.
Tapahtuman yhteydessä sijaitsee Campcock-leirintäalue. Väinölänniemi aidataan koko tapahtuman ajaksi. Lisäksi ympäri kaupunkia soitetaan useita klubikeikkoja ja alkukesästä järjestetään bändikisa, jonka voittaja pääsee esiintymään Rockcockissa. Vuonna 2006 Rockcockin uutuutena oli hevikaraoke. Vuodeksi 2007 festivaalin tapahtuma-alue laajeni kattamaan myös Väinölänniemen ison uimarannan sekä niemen tyvessä sijaitsevan puistoalueen ja Peräniemen kasino lisättiin neljänneksi lavaksi. Vuonna 2012 tien toisella puolella uimarannalla sijainnut esiintymislava siirrettiin urheilustadionille päälavaksi.
Tapahtuman laajentuessa on mietitty myös vaihtoehtoisia järjestämispaikkoja. Yksi ehdotetuista paikoista on Sorsasalon ravirata, joka vähentäisi ympäröivän asutuksen melu- ja roskahaittoja, mutta sijainti olisi vaikeammin saavutettavissa. 2010-luvulle tultaessa tapahtumaa kohtaan esitetty kritiikki ja siirtopuheet ovat laantuneet.
Vuonna 2015 Kuopiorockiin lisättiin viides lava, Väinö Stage, joka sijaitsee uimarannalla Cafe Väinön vieressä.
2003
Tapahtuma järjestettiin Kuopion matkustajasatamassa.
2004
Ensimmäisen kerran Väinölänniemellä.
2007
Tapahtuman pääesiintyjänä oli brasilialainen Sepultura.
2008
Tapahtuman pääesiintyjä oli brittiläinen Cradle of Filth. Muihin merkittäviin kiinnityksiin kuuluivat Anathema, Katatonia sekä Teräsbetoni.
2009
Pääesiintyjät Misfits (USA) ja Kreator (Saksa). Alun perin kiinnitetty Entwine joutui perumaan keikkansa loppumetreillä sairaustapauksen vuoksi, ja sen tilalla nähtiin Amoral.
2010
Pääesiintyjä The Baseballs, muita merkittäviä Hardcore Superstar (SWE), Ismo Alanko ja Teho-osasto, PMMP.
2011
Pääesiintyjät: Danko Jones (CAN) ja W.A.S.P. (USA)
2012
Pääesiintyjä Nightwish
2013
Pääesiintyjä: Helloween (GER)
2014
Pääesiintyjä: Scorpions (GER)
2015
Pääesiintyjät: Accept (GER) ja Children of Bodom
2016
Pääesiintyjä: Whitesnake (UK)
2018
Pääesiintyjät: Billy Idol (GBR) ja Helloween (GER). Vuonna 2018 Kuopio Rockcock järjestettiin ensimmäisen kerran kolmipäiväisenä.
2019
Pääesiintyjät: The Offspring (USA) ja Sabaton (SWE)
2021
Pääesiintyjät: Within Temptation (NED), Haloo Helsinki! ja Nightwish.
2022
Pääesiintyjät: Amorphis, Juha Tapio ja Apulanta. Alun perin festivaalin pääesiintyjänä piti olla Limp Bizkit, mutta yhtye joutui perumaan Euroopan-kiertueensa laulaja Fred Durstin terveystilanteen vuoksi.
2023
Pääesiintyjät: Megadeth (USA), Amorphis ja VV.
Mandariini
pienoiskuva|Kokonainen mandariini, mandariininpuolikas ja mandariinilohko Mandariini (Citrus reticulata) on pieni sitruspuiden (Citrus) sukuun kuuluva puu ja samalla nimellä kutsutaan myös sen hedelmiä. Mandariini on lähtöisin Kiinasta, mutta sitä viljellään nykyään eri puolilla maapalloa.
Lajikeryhmiä ja lajikkeita
Mandariinista on risteytetty runsaasti erilaisia lajikkeita, joita jaotellaan lajikeryhmiin. Näitä ovat lähes siemenettömät tangeriinit, klementiinit ja satsumat. Arkikielessä mandariini on yleinen nimitys kaikille pikkusitrushedelmille.
Mandariinien ja appelsiinien risteymiä ovat esimerkiksi lajikkeet 'Temple' ja 'Topaz'.
Arvi Mäenpää
Arvi Matti Mäenpää (18. maaliskuuta 1899 Töysä – 14. lokakuuta 1976) oli suomalainen taidemaalari ja piirtäjä. Hänen teoksiaan oli ensi kertaa julkisesti esillä Vaasassa vuonna 1920.
Metanoli
pienoiskuva|Metanolia pienoiskuva|Metanolilla denaturoitua spriitä. Metanoli eli metyylialkoholi on myrkyllinen alkoholi. Metanoli on normaaliolosuhteissa olomuodoltaan väritön neste. Se palaa melkein värittömällä liekillä muodostaen hiilidioksidia ja vettä: Metanoli on tärkeä lähtöaine kemianteollisuudessa. Lisäksi sitä käytetään muun muassa liuottimena, jäätymisenestoaineena ja polttoaineena. Yhdistettä esiintyy myös kukkien tuoksuissa ja semiokemikaalina eliöiden viestinnässä.
Arvi Mäenpää
Mäenpää opiskeli Suomen taideyhdistyksen piirustuskoulussa 1918–1920. Hänet tunnetaan erityisesti piirtäjänä ja akvarellimaisemien maalaajana. Mäenpään teokset ovat useimmiten pienikokoisia miniatyyrejä, joiden tyyli ja aiheet edustavat humoristista kansankuvausta. Hänen pääaiheensa oli pohjalainen kylä ja sen elämänmeno. Hän kuvasi muun muassa ruokotonta elämää, humalatilaa ja ihmisten välisiä ristiriitoja. Hän käsitteli usein myös naisen ja miehen välisiä suhteita ja pohjalaisen naisen vahvaa asemaa. Mäenpään lukuisiin miniatyyreihin sisältyy runsaasti pohjalaisen arkipäivän ja kansantapojen ja kuvausta, usein lempeällä huumorilla sävytettynä.
Metanoli
Valmistus
Metanolin valmistus on tunnettu kauan eikä ensimmäisten valmistusmenetelmien alkuperää tarkkaan tiedetä. Metanolia voidaan valmistaa useilla eri menetelmillä kuten maakaasusta syntetisoimalla, mutta helpointa on antaa vedyn reagoida hiilimonoksidin (häkä) kanssa, vesikaasusta hydraamalla. Reaktio tapahtuu tällöin seuraavasti: Reaktiota voidaan kiihdyttää katalyyteillä, kuten kupari-, sinkki tai kromioksideilla. Myös lyijyn ja talliumin käytöstä katalyytteinä on saatu rohkaisevia tuloksia. Myös auringonvaloa voidaan käyttää tuotannossa tarvittavan vedyn valmistuksen energialähteenä. Metanolin valmistus maakaasusta on edullista, sillä kaasu on valmiiksi puhdasta ja muunnoksen hyötysuhde on tyypillisesti korkea, noin 60–70 prosenttia, mutta yli 80 prosentin hyötysuhteeseenkin on päästy. Jos huomioidaan valmistusprosessin hukkalämmön hyödyntäminen sähköntuotantoon, yli 90 prosentin hyötysuhteeseen voidaan päästä.
Arvi Mäenpää
Kauppaneuvos Frithjof Tikanoja (1877–1964) oli Mäenpään taiteen suuri tukija. Tikanojan taidekokoelmassa onkin yli 400 Mäenpään teosta. Kuvataiteen ohella Mäenpää oli lahjakas kirjoittaja, pakinoitsija ja novellisti. Hän julkaisi kirjoituksiaan muun muassa teoksessa Suomen päivän nousu: kertomuksia 1918 Suomen sodasta.
Metanoli
Valmistus
Metanolia syntyy myös puun kuiva­tislauksessa, minkä vuoksi siitä käytetään myös nimitystä puu­sprii. . Sen valmistus puusta tai muusta biomassasta onnistuukin vain hiukan huonommalla hyötysuhteella kuin vedystä ja hiili­monoksidista. Tällöin muunnoksen hyötysuhde jää noin 42–66 prosenttiin.
Ilmakehän hiilitasapaino ei häiriinny, jos metanolin massatuotannossa tarvittavan hiilimonoksidin tuotantoon käytetään energiakasveja esimerkiksi puuhakkeen tai vaikkapa jätepaperin muodossa. Vaikka niiden sijaan hiilimonoksidin tuottamiseen käytettäisiinkin kivihiilivaroja tai öljyä, olisi kasvihuonekaasupäästöjen vähennys dramaattinen verrattuna perinteisten fossiilisten polttoaineiden käyttöön. Puusta valmistetun metanolin EROEI on noin 5,5.
Arvi Mäenpää
Vuonna 1963 Mäenpäälle myönnettiin Pro Finlandia -mitali.
Metanoli
Käyttö
Metanoli on tärkeä teollisuuskemikaali, jota käytetään lähtöaineena muiden kemikaalien, muun muassa formaldehydin sekä useiden väri- ja lääkeaineiden valmistuksessa. Muita metanolin käyttökohteita ovat mm. käyttö liuottimena ja jäätymisenestoaineena sekä aiemmin lasinpesunesteenä. EU:n kemikaaliasetuksen mukaan 9. toukokuuta 2019 jälkeen metanolia ei enää saa saattaa markkinoille yleiseen kulutukseen tuulilasin pesu- ja jäänpoistonesteissä pitoisuutena, joka on 0,6 painoprosenttia tai suurempi. Myrkyllisten ominaisuuksiensa vuoksi metanolia käytetään myös teollisuusetanolin denaturointiin.
Mogadishun tuomiokirkko
Mogadishun viimeinen piispa Pietro Salvatore Colombo (28. lokakuuta 1922 – 9. heinäkuuta 1989) murhattiin kun hän oli pitämässä messua tuomiokirkossa. Myöhemmin vuonna 1991 tuomiokirkko ryöstettiin ja sytytettiin palamaan. Nykyisin kirkon kellot ovat poissa ja katto ja tornit tuhoutuneet. Jäljellä on kirkon seinät osittain ja osa läntisestä julkisivusta. Vuonna 2013 hiippakunta ilmoitti suunnitelmansa, että he aikoisivat rakentaa katedraalin uudestaan tulevaisuudessa. On ehdotettu myös että kirkon seinät jätettäisiin ennalleen ja sinne tehtäisiin kokonaisuus jossa olisi julkinen puutarha, sotamuseo ja koulutuskeskus jossa opetettaisiin Somalian historiaa.
Tuomiokirkon alueella on myöhemmin ollut myös Somalian sisällissodassa kodittomiksi jääneiden ihmisten väliaikaisia asumuksia.
Metanoli
Metanoli polttoaineena
Metanolia käytetään perinteisesti polttoaineena raketeissa, rata-autoissa (kuten Champ Car), speedway-pyörissä ja kiihdytysautoissa (drag racing). Metanoli on suosituin polttomoottorein varusteltujen pienoismallien polttoaine. Metanolilla toimivia polttokennoja kehitetään kannettavien tietokoneiden, matkapuhelinten sähköenergian lähteeksi, mutta toistaiseksi sen käyttöä pidetään palo-, räjähdys-, sekä myrkytysvaarojen tuottamien vastuiden takia ongelmallisena. Kiina on panostanut huomattavasti metanolin käyttöön liikennepolttoaineena. Metanolipolttokennoa pidetään yhtenä tulevaisuuden ratkaisuna sähköautoille.
Liikenneonnettomuuksissa metanolin ongelmana on sen palaminen värittömällä liekillä. Ratkaisuna tähän ongelmaan voisi olla valkoista tai punaista savua tuottavan kemikaalin lisääminen metanolipolttoaineen sekaan. Bensiiniin verrattuna metanoli ei ole yhtä leimahdusherkkä ja tulipalon sytyttyäkin metanoli on pienempi ongelma. Metanolin hyvän liukenemisen ansiosta metanolipalo on helppo sammuttaa vedellä. Juuri paremman paloturvallisuuden vuoksi Indianapolis 500 -autokilpailuissa siirryttiin metanolipolttoaineen käyttöön vuonna 1965.
Vaikutukset elimistössä
Metanoli hapettuu elimistössä myrkyllisiksi formaldehydiksi ja muurahaishapoksi:
Makeutusaineena käytettävästä aspartaamin hajoamistuotteena syntyy metanolia, mutta ei ole osoitettu syntyykö sitä elimistössä ja imeytyykö se verenkiertoon.
Akuutti metanolimyrkytys jaetaan kolmeen vaiheeseen: 1) humala, 2) asidoosi ja 3) keskushermoston, näköhermon ja silmän verkkokalvon vaurioitumiseen. Ensimmäinen vaihe eli humalatila alkaa yleensä nopeasti. Asidoosi ja silmien ja keskushermoston vaurioiden kehittyminen vie enemmän aikaa, se voi viedä jopa 1–1,5 vuorokautta. Metanolimyrkytyksen oireita ovat humala, pyörrytys, heikkous, vapina, päänsärky, pahoinvointi, raju oksentelu, vatsan ja lantion alueen kovat kivut sekä erilaiset näköhäiriöt. Metanoli voi aiheuttaa pienenäkin annoksena (4–15 ml) pysyvän sokeuden. Verkkokalvovaurioita esiintyy vain ihmisillä ja apinoilla.
Metanoli imeytyy hyvin ruoansulatuskanavasta ja höyrynä keuhkoista jakautuen elimistön vesitilaan. Sen pitoisuus on suuri silmän lasiaisessa sekä näköhermossa. 5–10 prosenttia metanolista erittyy muuttumattomana virtsaan ja hengitysilmaan ja 90–95 prosenttia metaboloituu maksassa formaldehydiksi ja edelleen muurahaishapoksi. Metanolin poistumisnopeus elimistöstä on viidesosa etanolin vastaavasta. Tämän takia pienetkin toistuvat metanoliannokset aiheuttavat aineen kumulatiivisen kertymisen elimistöön.
Metanolin hapettumistuotteista muurahaishappo aiheuttaa vaikean metabolisen asidoosin ja formaldehydi estää solujen entsyymitoimintaa. Verkkokalvon vaurioiden arvellaan syntyvän joko formaldehydin suorana toksisena vaikutuksena tai koska metanoli sitoutuu hemoglobiiniin ja solujen hengitysentsyymien rautaan, jolloin runsaasti happea käyttävä verkkokalvo kärsii hapenpuutteesta.
Hoito
Akuuttia metanolimyrkytystä hoidetaan estämällä myrkyllisten metaboliittien muodostumista. Tämä voidaan tehdä antamalla etanolia infuusiolla siten, että sen pitoisuus veressä on 1,0–1,5 ‰ 2–5 vrk:n ajan, jolloin se kilpailee metanolin kanssa hapettavasta entsyymistä, alkoholidehydrogenaasista. Alkoholidehydrogenaasin estäjällä (4-metyylipyratsolilla eli fomepitsolilla ) voidaan estää metanolin metaboliaa. Metanolin erittymistä diureesiin voidaan tehostaa antamalla furosemidia tai mannitolia. Myös suuret foolihappoannokset nopeuttavat sen erittymistä. Tärkeimpänä hoitotoimenpiteenä pidetään hemodialyysiä metanolin ja sen metaboliittien poistamiseksi elimistöstä, se korjaa samalla myös asidoosia.
Metanolimyrkytykset Suomessa
Ennen vuotta 1989 metanolipohjaisia aineita ei saanut ostaa kuin poliisin myöntämällä luvalla, mikä käytännössä lopetti aineen kaupan miltei kokonaan. 1980-luvulla metanolin aiheuttamia myrkytyskuolemia sattui Suomessa pari-kolme vuodessa, mutta vuoden 1989 jälkeen 30–40 vuodessa. EU:iin liittymisen jälkeen vuoteen 2011 mennessä Suomessa metanoli oli tappanut viranomaisten mukaan 431 ihmistä. Sen jälkeen metanolia sisältävät tuotteet siirrettiin lukkojen taakse ja vuosittain on kuollut kymmenkunta ihmistä.
Friedrich Meili
pienoiskuva|Friedrich Meili Friedrich Meili (2. huhtikuuta 1848 Hinwil – 15. tammikuuta 1914 Zürich) oli sveitsiläinen juristi ja oikeustieteilijä. Hänellä oli asianajotoimisto Zürichissä, kun hän oli ensin opiskellut Sveitsissä ja Saksassa oikeustieteitä ja saanut tohtorinarvon Jenassa vuonna 1870. Hänestä tuli Zürichin yliopiston dosentti ja professori. Hän oli juristina monipuolinen, hallitsi sekä yksityis- että julkisoikeutta sekä kansainvälistä oikeutta sekä talousjuridiikkaa. Erityisen kiinnostunut hän oli liikenne-, myös tietoliikenneasioiden juridiikasta. Hän myös julkaisi teokset "Das internazionale Zivilprozessrecht" ja "Die Kodifikazion des Automobilrechts" sekä "Die drachtlose Telegraphie im internen Recht und Völkerrecht" ja paljon muuta etenkin 1900-luvun ensimmäisellä vuosikymmenellä.
Inta
Inta ( ja ) on kaupunki ja samannimisen kaupunkipiirikunnan keskus Komin tasavallassa Venäjällä. Kaupunki on perustettu vuonna 1954. Se sijaitsee tasavallan koillisosassa ja rajoittuu pohjoisessa Nenetsian autonomiseen piirikuntaan, koillisessa Vorkutaan, idässä ja kaakossa Jamalin Nenetsian ja Hanti-Mansian autonomisiin piirikuntiin. Etäisyys Syktyvkarista on 780 kilometriä. thumb|250px|left|Hallintorakennus Leninin aukiolla thumb|250px|left|Lyseo № 1
Intan kaupunkipiirikunta
Vuonna 2005 perustetun Intan kaupunkipiirikunnan pinta-ala on 30,1 tuhatta neliökilometriä. Siihen kuuluvat Intan kaupungin lisäksi Kožymin ja Verhnjaja Intan kaupunkimaiset taajamat sekä 20 maaseututaajamaa ja kylää. Asukkaita on (2006) 42,5 tuhatta henkeä, joista vuoden 2002 väestönlaskennan mukaan 68,2 % on venäläisiä, 10,6 % komeja, 10,0 % ukrainalaisia, 2,4 % tataareja ja 2,1 % valkovenäläisiä.
Kaupungin talous perustuu kivihiilen tuotantoon. Sen ehtyessä väkiluku on laskenut jyrkästi (vuonna 1995 asukkaita oli 64,1 tuhatta henkeä). Vuonna 2004 aloitettiin öljyn poraus.
Verhnjaja Intassa on Tšaika-järjestelmän radionavigaatioasema, jonka 460 metrin korkuinen antennitorni on Euroopan toiseksi korkein rakennelma.
Mäkihypyn maailmancup 2014–2015
Mäkihypyn maailmancup 2014–2015 alkoi Saksan Klingenthalissa 22. marraskuuta 2014 ja päättyi Slovenian Planicassa 22. maaliskuuta 2015. Miesten kalenterissa oli 32 henkilökohtaista osakilpailua, naisilla 14 kilpailua, joista molemmista yksi jouduttiin perumaan.
Suomalaisten sijoitukset
Maiden välisessä cupissa Suomi sijoittui yhdeksänneksi 760 pisteellä.
Maiden välisessä cupissa Suomi sijoittui 10:ksi 121 pisteellä.
Droidit
200px|thumb|Pääosanäyttelijä Anthony Daniels pitelemässä C-3PO:n päätä. Droidit on vuonna 1985 valmistunut Tähtien sota -elokuvien maailmaan sijoittuva animaatiosarja, jossa pääosissa ovat robotit C-3PO ja R2-D2. Sarjaa tuotettiin yhden tuotantokauden verran, mutta se ei saanut menestystä televisiossa. Myöhemmin VHS- ja DVD-julkaisut saivat huomattavasti enemmän huomiota. Sarjan tunnusmusiikin ”Trouble Again” esittää The Policen rumpali Stewart Copeland. Vuonna 1986 sarjasta tehtiin myös televisioelokuva.
Suomessa animaatiosarja esitettiin maalis-toukokuussa 1996 MTV3-kanavalla suomenkielisellä jälkiäänityksellä. Suomessa Showtime julkaisi kahtena vuokravideotallenteena sarjan jaksoja, joissa oli alkuperäinen englanninkielinen ääniraita suomenkielisellä tekstityksellä.
Axel Mauritz Stolpe
Axel Mauritz Stolpe (21. syyskuuta 1854 Sipoo – 27. lokakuuta 1892 Tukholma) oli suomalainen juristi ja Loviisan pormestari.
Stolpen vanhemmat olivat kauppias Gustaf Stolpe ja Karolina Gustava Wikström. Hän pääsi ylioppilaaksi Helsingin yksityislyseosta 1873 ja suoritti oikeustutkinnon Helsingin yliopistossa 1880. Stolpe sai varatuomarin arvon 1884.
Stolpe oli Loviisan pormestarina vuodesta 1885 alkaen.
Stolpe oli naimisissa vuodesta 1884 Maria Simolinin kanssa.
Pekka Helasvuo
Pekka Helasvuo (s. 1948) on suomalainen viulisti ja kapellimestari. Hän on vieraillut kaikkien merkittävien suomalaisorkesterien kapellimestarina ja tällä hetkellä (heinäkuu 2006) toimii Metropolia Ammattikorkeakoulussa orkesteri- ja kamarimusiikin yliopettajana.
Patrick Moore
thumb|Patrick Moore vuonna 2009 Patrick Alfred Caldwell-Moore (4. maaliskuuta 1923 – 9. joulukuuta 2012 ) oli englantilainen tähtitieteen harrastaja, joka kirjoitti monia alan kirjoja ja myös tieteiskirjoja sekä osallistui tähtitaivaasta kertoneen pitkän brittiläisen televisiosarjan The Sky at Night tekoon. Hän kirjoitti yli 70 kirjaa tähtitieteestä.
Moore toimi myös säveltäjänä ja ksylofonistina.
Yleisurheilun sisäratojen Euroopan-mestaruuskilpailut 1994
Yleisurheilun sisäratojen Euroopan-mestaruuskilpailut järjestettiin vuonna 1994 Pariisissa, Ranskassa. Kisojen ajankohta oli 11.–13. maaliskuuta.
Kaksoistutkintolakki
Kaksoistutkintolakki on tarkoitettu niille opiskelijoille, jotka suorittavat yhtä aikaa sekä ammatillisen perustutkinnon että ylioppilastutkinnon, eli niin kutsutun kaksoistutkinnon.
Kaksoistutkintolakkeja on saatavilla kohdennetusti jokaiselle ammattitutkinnolle sekä yleisenä kaksoistutkintolakkina. Ammattiin kohdennettujen kaksoistutkintolakkien reunaväri on musta ja jokainen tutkintolakki erottuu omalla tunnusvärillään. Yleinen kaksoistutkintolakki on perinteiseen ylioppilaslakkiin verrattava, musta reuna väri on korvattu tumman purppuran värillä.
Vuktyl
thumb|Kommunistitšeskaja-katu Vuktylissa. Vyktyl ( ja ) on kaupunki Komin tasavallassa Venäjällä. Se sijaitsee Petšorajoen rannalla 575 kilometriä Syktyvkarista koilliseen. Kaupunki on Vuktylin piirin keskus. Asukkaita on 13 000 henkeä (vuonna 2009).
Kaupunki on perustettu vuonna 1984. Se on Komin tasavallan maakaasun tuotannon keskus. Vuktylistä alkaa Uhtan kautta Toržokiin johtava kaasuputki Sijanije Severa.
Naantalin kaupungintalo
Naantalin kaupungintalo on Naantalin kaupungin keskeisin hallinto- ja edustusrakennus, joka sijaitsee Kantakaupungin kaupunginosassa torin laidalla, Naantalin kirkolta johtavan Puistotien päätteenä. Nykyinen kaupungintalo otettiin käyttöön heinäkuussa 1993.
Naantalin kaupunki järjesti vuonna 1989–1990 yleisen suunnittelukilpailun uudesta kaupungintalosta. Suunnittelukilpailun voitti kesällä 1990 Ilkka Svärdin ehdotus Kellopeli Appelsiini. Arkkitehteina toimivat Ilkka Svärd ja Pia Sopanen, rakentajana rakennusliike Hartela. Kaupungintalo valmistui heinäkuussa 1993 Naantalin 550-vuotisjuhliksi ja sen vihki sisäministeri Mauri Pekkarinen. Rakennuksen kivipinnat ovat mustanpuhuvat. Viidennessä kerroksessa on sauna ja edustustilat.
Vuoden 1993 edeltänyt kaupungintalo toimi Naantalin Postin toisessa ja kolmannessa kerroksessa. Uuden kaupungintalon valmistuttua, toiseen kerrokseen tuli Naantalin kaupunginkirjaston pääkirjasto.
Svärdin diplomityössä kaupungintaloa luonnehditaan seuraavasti:
Balan
Balan on kunta Ainin departementissa Rhône-Alpesin hallintoalueella. Kunnassa oli 1 534 asukasta vuoden 1999 väestönlaskennassa. Balanin pinta-ala on 18 neliökilometriä.
Soanlahti
thumb|150px|right|Soanlahtelaisten seuran perinnevaakuna. thumb|150px|right|Helsingin seudun soanlahtelaisten perinnevaakuna.
Soanlahti on entinen Suomen kunta Raja-Karjalassa Laatokan Karjalan pohjoisosassa Viipurin läänissä Neuvostoliitolle 1944 luovutetulla alueella. Se kuului Salmin kihlakuntaan, Suojärven tuomiokuntaan, Korpiselän–Soanlahden käräjäkuntaan ja nimismiespiiriin. Pinta-ala oli 448,4 km² ja asukkaita 3 106 (1939).
Historia
Kivikauden aikaiset löydöt osoittavat, että Soanlahden alueella on ollut jo tuolloin asutusta. 1500-luvulla Soanlahti oli yksi Ilomantsin (Pogosta) kylistä. Soanlahti oli tuolloin varsin suuri kylä verrattuna alueen muihin kyliin. 1600-luvulla Pälkjärvestä muodostettiin oma seurakunta, johon kuuluivat myös Soanlahden muodostaneet kylät. Pitäjien verot kerättiin neljänneskunnittain, ja Soanlahti muodosti oman neljänneskuntansa. Oikeudenkäytöstä huolehti lähinnä kihlakunnanoikeus, joka istui Pälkjärven keskustassa. Kirkollisesti Soanlahti kuului tuolloin Pälkjärven ortodoksiseen seurakuntaan. Vuonna 1721 solmitun Uudenkaupungin rauhan raja jakoi Pälkjärven pitäjän kahtia niin, että Soanlahti jäi Venäjän puolelle, kun taas pääosa Pälkjärveä jäi Ruotsin puolelle rajaa. Raja katkaisi yhteyden Pälkjärveen ja Soanlahti liitettiin Ruskealaan. 1800-luvulla Soanlahti eriytyi vähitellen omaksi pitäjäkseen. Koska Ruskealan sijaitsi pitkien kulkuyhteyksien päässä Jänisjärven länsipuolella, oli Soanlahdella herännyt ajatus oman seurakunnan muodostamisesta. Olihan Leppälahden kappeli jo aikaisemmin siirretty Soanlahdelle. Myös Viipurin läänin kuvernööri ryhtyi ajamaan tätä asiaa. Kuvernöörin ehdotuksen mukaan Impilahden luterilainen seurakunta säilyisi ja siihen liitettäisiin Salmin luterilaiset. Soanlahden väestö oli anonut seurakunnallista itsenäisyyttä ja siihen oli suostuttava. Perustettavaan seurakuntaan liitettäisiin Suistamon luterilaiset ja Impilahden Niinisyrjän kylä. Lopullinen keisarillinen päätös seurakunnan perustamisesta annettiin 16.11.1885. Ensimmäinen kansakoulu perustettiin Soanlahdelle 1886. Seurakunnallinen itsenäistyminen merkitsi tuolloin myös kunnallista itsenäistymistä, joka tosin tapahtui vasta vuonna 1894. Vuoden 1895 kuntakokouksessa päädyttiin esittämään Soanlahden muodostamista omaksi käräjäkunnakseen. Jo edellisellä vuosikymmenellä oli muodostettu Korpiselän ja Soanlahden yhteinen nimismiespiiri. Soanlahden hallinnolliset tehtävät hoidettiin pitäjän perustamisen jälkeen kuntakokouksin, joihin saivat osallistua kaikki kuntalaiset, joilla oli äänioikeus. Kuntakokousten aikaa kesti vuoteen 1919, jolloin vaaleilla valittiin 15-jäseninen kunnanvaltuusto. Kunnan korkeimpana hallintoelimenä se päätti kunnan asioista. Soanlahden kunnan toiminta loppui 30.09.1948. Kunnan päättäjäistilaisuus järjestettiin Iisalmen kaupungin seurahuoneella 26.09.1948.
Soanlahden asukkaat sijoitettiin jatkosodan jälkeen Keski-Pohjanmaalle ja Pohjois-Pohjanmaalle seuraaviin kuntiin: Haapajärvi, Haapavesi, Kärsämäki, Nivala, Pyhäjärvi Ol ja Ylivieska.
Kaivostoiminta
Jänisjärven rannalla oli Kintsinniemen dolomiittilouhos, josta kiveä vietiin vuosikymmenet Värtsilän rautatehtaalle käytettäväksi rautamalmin sulatuksessa. Louhos työllisti useita kymmeniä miehiä. Toinen dolomiittikaivos oli Prolavaarassa, neljä kilometriä edellisestä kaakkoon. Dolomiittivarat ovat erittäin suuret, miljoonia kuutiometrejä. Lehtomäessä sijaitsi 1920-luvulla löydetty kaoliinikaivos, jonka kaoliinia käytettiin Helsingissä posliinitehtaassa. Jänisjärven pieneltäselältä nostettiin järvimalmia vielä 1920-luvulla.
Vaakuna
Soanlahdella ei ole virallista kuntavaakunaa.
Soanlahtelaisten seuran viirissä on aaltokoroinen, punainen alaosa, jossa hopeinen seitsenkielinen kannel sekä yläpuolella kuusikoroinen musta lakio hopeisessa kentässä. Tunnuksen on suunnitellut Bo Aurén 1977.
Helsinginseudun soanlahtelaisten seuran viirissä on sinisellä pohjalla aaltokoroinen hopeatyviö sekä liekkikoroinen hopealakio, joiden välissä on hopeinen juokseva jänis. Jänis ja tyviö viittaavat Jänisjärveen, lakio teollisuuteen. Tunnuksen on suunnitellut Jukka Suvisaari 1993.
Kylät
Harsuvaara, Havuvaara, Juttulampi, Kiekua, Koirivaara, Kuikka, Soanlahti (kirkonkylä)
Kyliksi nimitettiin myös seuraavia kirkonkylän osia: Hartikanvaara, Laaja, Lehtomäki, Pohjoispää, Polvivaara, Prolavaara, Päätyy, Suvipää ja Ypäkkö
Lukuvuonna 1937–1938 kunta oli jaettu 5 koulupiiriin.
Baneins
Baneins on kunta Ainin departementissa Rhône-Alpesin hallintoalueella. Kunnassa oli 529 asukasta vuoden 1999 väestönlaskennassa. Baneins'n pinta-ala on yhdeksän neliökilometriä.
Envoy Air
Envoy Air (entiseltä nimeltään American Eagle Airlines) on Texasin Fort Worthissa päämajaansa pitävä lentoyhtiö. Yhtiöllä on sama omistaja (AMR Corporation) kuin American Airlinesilla eli se on American Airlinesin sisaryhtiö.
Yhtiö erikoistunut alueellisiin lentoihin ja sen lentotarjontaan kuuluu yli 1 700 päivittäistä lentoa ja 140 kohdetta Yhdysvalloissa, Karibialla, Kanadassa sekä Meksikossa. Yhtiöllä on codeshare-sopimuksia myös Northwest Airlinesin, Delta Air Lines sekä Continental Airlinesin kanssa.
Yhtö kuuluu liitännäisjäsenenä Oneworld-allianssiin.
Laivasto
Laivaston keski-ikä heinäkuussa 2022 on 10,1 vuotta.
RevConnect
RevConnect on P2P-ohjelma, joka pohjautuu DC++:an lähdekoodiin. Suurin ero RevConnectissa on se, että ohjelma pystyy lataamaan tiedostoja eri lähteiltä (samalla tavalla kuin Kazaa). Se käyttää Kademlia -nimistä tekniikkaa (toisin kuin DC++).
Mišna
Mišna (hepreaa, ) on Talmudin osa. Talmud on juutalainen Tooran ja Vanhan testamentin profeettojen selitysteos. Mišnan sisältö päätettiin lopullisesti noin 190 jaa. Mišna on kirjoitettu hepreaksi.
Mišna jakautuu kuuteen osaan (, yks. sedar, mon. sedarim, suom. järjestykset). Jokainen osa jakautuu yhteen tai useampaan traktaattiin. Mišnassa on 63 traktaattia. Vaikka jokainen osa näyttääkin käsittelevän tiettyä aihetta, niissä kuitenkin väitellään asioista verraten vapaasti ja näin yhdessä traktaatissa voidaan käsitellä useampiakin kysymyksiä.
Mišna jakautuu seuraavasti:
Zera'im (Siemenet), käsittelee maanviljelyä koskevia lakeja Mo'ed (Juhla), käsittelee sapattia ja juhlia Našim (Naiset), käsittelee avioliittoa ja -eroa sekä sopimuksia Nezikin (Vahingot), käsittelee vahingonkorvausta ja muita talouslakeja Avot (tunnetaan myös nimellä Pirkei Avot, Isien Opetukset) Kodashim (Pyhät Asiat), käsittelee uhreja ja Temppeliä Taharot (Puhtaus), käsittelee rituaalisen puhtauden ja epäpuhtauden lakeja
Talmudia selittää Gemara, jonka sisältö päätettiin lopullisesti noin 500 jaa. Se sisältää Mišnan kriittisiä kommentteja ja on kirjoitettu arameaksi.
Beautiful Mistakes
Beautiful Mistakes on yhdysvaltalaisen popyhtye Maroon 5:n kappale, jossa vierailee rap-artisti Megan Thee Stallion. Se julkaistiin kolmantena singlenä yhtyeen tulevalta seitsemänneltä studioalbumilta Jordi maaliskuussa 2021.
Kappaleet
thumb|300px|Kuvakaappaus musiikkivideosta. Vasemmalla Megan Thee Stallion, oikealla Adam Levine.
Musiikkivideon tuotanto
Lähteet:
Burlakat
Burlakat on Rääkkylästä kotoisin oleva kansanmusiikkiyhtye. Yhtye esittää rajakarjalaisista alueen omakielisistä kansanlauluista omia, iloisia ja meneviä sovituksiaan. Yhtyeen nimi on karjalan kieltä ja tarkoittaa kulkureita.
Keski-Karjalan kansalaisopiston yhtyesoiton opintopiirin opiskelijajoukko perusti Burlakat vuonna 1993. Yhtyeeltä on ilmestynyt kolme levyä: Tšastuška (1999), Magie (2003) ja Oma (2009). Humppa Records on julkaissut Magien myös Saksassa.
Vuonna 2002 Burlakat valittiin Kaustisen kansanmusiikkijuhlien juhlayhtyeeksi.
Martin Ekström
thumb|185px|Martin Ekström Martin Eugén Ekström (7. joulukuuta 1887 Gålsbo, By (nyk. Avestan kunta), Ruotsi – 28. joulukuuta 1954 Helsinki, Suomi) oli ruotsalainen ammattisotilas ja seikkailija. Hän osallistui vapaaehtoisena Suomen sisällissotaan 1918, jossa hän toimi Vaasan rykmentin komentajana, ja Viron vapaussotaan 1919, jossa hän oli I Suomalaisen Vapaajoukon päällikkönä. Hänet muistetaan varsinkin Narvan valtauksesta tammikuussa 1919. Tämän lisäksi hän osallistui Suomen armeijan riveissä talvi- ja jatkosotaan.
Sotilasarvoltaan Ekström oli Ruotsin armeijan kersantti, Persian santarmiston kapteeni, Saksan armeijan luutnantti, Suomen armeijan everstiluutnantti ja Viron armeijan eversti. Hän osallistui 1930-luvulla pienten kansallissosialististen järjestöjen toimintaan Ruotsissa.
Elämä
Martin Eugen syntyi Byn pitäjässä Taalainmaalla Johanna Perssonin aviottomana lapsena. Hovnäsilainen talollinen Anders Ekström adoptoi hänet pojakseen. Tämän jälkeen hän eli nuoruutensa Västmanlandin läänissä.
Ekström liittyi vapaaehtoisena 1905 Uplannin tykistörykmenttiin. Vuonna 1911 hänestä tuli kersantti ja samana vuonna hän liittyi Harald Hjalmarsonin johtamaan ruotsalaiseen sotilaskomennuskuntaan, joka lähetettiin Persian hallituksen pyynnöstä kouluttamaan Persian santarmistoa. Ekström oli tässä tehtävässä joulukuusta 1911 syksyyn 1915 ja sai Persian santarmistossa kapteenin arvon taistellessaan onnistuneesti rosvojoukkioita vastaan. Ensimmäisen maailmansodan puhjettua hän liittyi Persiassa olleisiin saksalais-turkkilaisiin joukkoihin ja taisteli niiden mukana venäläisiä vastaan 1915–1916. Hän sai Saksan armeijan luutnantin arvon. Vuonna 1916 hän tuli takaisin Ruotsiin ja hänestä tuli reservin kersantti.
thumb|Martin Ekströmin muistokivi hänen synnyinpaikkakunnallaan Byn Gålsbossa. Kivessä lukee ruotsiksi: ”Eversti Martin Ekström – 1887 By – 1954 Vaasa – Narvan valloittaja – Kunnia velvollisuus tahto – Ruotsalaiset, suomalaiset, virolaiset aseveljet pystyttivät kiven”. Suomen sisällissodan puhjettua Ekström värväytyi tammikuussa 1918 vapaaehtoisena Suomen valkoiseen armeijaan, johon hänet otettiin luutnanttina. Hän palveli ensin Pietarsaaren tykistökoulussa, sitten 2. Hämeen pataljoonan komentajana ja sodan loppuvaiheessa Vaasan Rykmentin komentajana. Hän osallistui Tampereen taisteluun ja Viipurin valtaukseen. Hänet ylennettiin maaliskuussa kapteeniksi ja hieman myöhemmin majuriksi. Ekströmin mahdollinen osuus Viipurissa kaupungin valtauksen jälkeen toteutettuihin venäläisten joukkoteloituksiin ei ole täysin selvä. Hän määräsi noin 200 kaupungissa vangittua aseetonta venäläistä kuljetettaviksi Hiekan miinakasarmille, mutta kiisti antaneensa määräystä perillä suoritettuun teloitukseen ja väitti saapuneensa paikalle, kun verityö oli jo tapahtunut.
Sisällissodan päätyttyä Ekström jäi Suomen armeijaan ja toimi syksyllä 1918 Itämeren Jalkaväkirykmentin esikuntapäällikkönä. Viron vapaussodan puhjettua Viron Avustamisen Päätoimikunta valitsi hänet I Suomalaisen Vapaajoukon päälliköksi. Tämä niin sanottu Ekströmin pataljoona saapui Tallinnaan 30. joulukuuta 1918 ja siirtyi rintamalle 4. tammikuuta 1919. Ekströmin joukot valtasivat 9. tammikuuta Rakveren ja 18. tammikuuta Narvan. Hän sai Viron armeijassa everstin arvon, Viron arvokkaimman kunniamerkin vapaudenristin ja Viron kunniakansalaisuuden. Ekström palasi pataljoonineen Suomeen jo maaliskuussa 1919.
Ekström oli kesällä 1919 Porin rykmentissä pataljoonankomentajana. Hän sai elokuussa 1919 eron Suomen armeijasta everstiluutnantin arvoisena ja oli sen jälkeen muutaman kuukauden ajan Liettuassa sotilasneuvonantajana. Palattuaan Suomeen hän siirtyi suojeluskuntajärjestön palvelukseen ruotsinkieliselle Pohjanmaalle. Hän oli 1920–1922 Vaasan ruotsinkielisen suojeluskuntapiirin ohjaajana ja 1923–1934 sen päällikkönä. Ekström harjoitti myös yritystoimintaa Vaasassa myymällä polkupyöriä, autoja ja bensiiniä sekä perustamalla jäteöljyn puhdistuslaitoksen. Ekström vaikutti 1932 Mäntsälän kapinan epäonnistumiseen pysyttelemällä lojaalina presidentti P. E. Svinhufvudille ja kieltämällä Pohjanmaan ruotsinkielisiltä suojeluskuntalaisilta kapinaan osallistumisen.
Ekström yritti 1930-luvulla osallistua Ruotsin politiikkaan. Hän muutti 1934 takaisin Ruotsiin, jossa hänet valittiin Nationalsocialistiska Blocket -nimisen pienen kansallissosialistisen puolueen puheenjohtajaksi. Hän oli luomassa käsitettä ”yläluokkainen kansallissosialismi”.
Ekström palasi Suomeen talvisodan aikana ruotsalaisten vapaaehtoisjoukkojen mukana ja oli Svenska Frivilligkårenin 3. Taisteluosaston komentajana Lapissa. Jatkosodan alussa hän komensi Hangon rintamalla rannikkopataljoona 55:ttä sekä osasto Ekströmiä. Sodan lopulla ja sodan jälkeen Ekström toimi liikemiehenä Suomessa ja Ruotsissa.
Ekströmin puoliso oli vuodesta 1920 hammaslääkäri Gladys Ekström, o.s. Kurtén. Heillä oli kaksi poikaa, Derrick ja Carl Bertel. Ruotsinkielinen Ekström ei osannut suomea, mutta puhui sujuvasti persiaa.
Maria Rus
Maria Rus (s. 19. tammikuuta 1983) on romanialainen yleisurheilija, jonka päälajit ovat 400 metrin juoksu sekä 400 metrin aitajuoksu.
Rus karsiutui 1999 Bydgoszczin alle 18-vuotiaiden MM-kisoissa 400 metrin juoksun välierissä ajalla 55,26. Seuraavana vuonna hän sijoittui matkan neljänneksi Santiago de Chilen nuorten MM-kisoissa ajalla 53,46. Rus voitti pronssia 4 x 400 metrin viestijuoksussa alle 20-vuotiaiden Euroopan-mestaruuskilpailuissa Grossetossa 2001. Vuonna 2003 hän voitti Romanian mestaruudet 400 metrillä sekä 400 metrin aidoissa. Myöhemmin samana vuonna hän juoksi neljänneksi Universiadeissa 400 metrin aidoissa ajalla 56,34. Rus oli Budapestin sisäratojen MM-kisoissa 2004 mukana Romanian joukkueessa, joka voitti MM-pronssia 4 x 400 metrin viestijuoksussa. Kaksi vuotta myöhemmin hän oli kahdeksas 400 metrin sileällä Euroopan cupin superliigassa.
Oleksandr Zintšenko
Oleksandr Volodymyrovytš Zintšenko (, s. 15. joulukuuta 1996 Radomyšl, Žytomyrin alue, Ukraina) on ukrainalainen jalkapalloilija, joka edustaa Englannin Valioliigan Arsenalia. Hän pelaa vasempana laitapuolustajana ja hyökkäävänä keskikenttäpelaajana. Zintšenko kuuluu myös Ukrainan maajoukkueeseen.
Kotov
Kotov on muun muassa seuraavien henkilöiden sukunimi:
Oleksandr Zintšenko
Seurajoukkueura
Zintšenko aloitti uransa Šah’tar Donetskin juniorijoukkueessa, jossa hän pelasi heinäkuuhun 2014 asti. Zintšenko piti noin puolen vuoden tauon urastaan, kunnes siirtyi Venäjän jalkapalloliigan Ufan joukkueeseen helmikuussa 2015. Englannin Valioliigan Manchester City osti hänet heinäkuussa 2016.
Zintšenko pelasi kauden 2016–2017 lainalla PSV Eindhovenissa. Hän pelasi 12 ottelua Eredivisiessä ja neljä ottelua mestarien liigassa. Hän pelasi myös PSV:n alle 21-vuotiaiden joukkueessa. Ensimmäisen ottelunsa Manchester Cityn edustusjoukkueessa hän pelasi liigacupin ottelussa Wolverhamptonia vastaan lokakuussa 2017. Valioliigassa hän debytoi saman vuoden joulukuussa, ja pelasi kauden aikana kaikkiaan kahdeksan sarjaottelua Cityn voittaessa Valioliigan mestaruuden. Hän voitti myös Liigacupin mestaruuden pelattuaan neljä ottelua.
vasen|pienoiskuva|Zintšenko vuonna 2018. Zintšenko nousi kansallisen triplamestaruuden voittaneen Cityn vakiokokoonpanoon loppukaudella 2018−2019. Hän pelasi kauden aikana Valioliigassa 14, FA-cupissa neljä ja Liigacupissa kuusi ottelua. Mestarien liigassa hän pelasi viidessä ottelussa. Seuraavalla kaudella hän pelasi 19 valioliigaottelua, kaksi ottelua Cityn voittamassa Liigacupissa ja oli voittamassa myös Community Shieldiä. Kaudella 2020–2021 hän pelasi 20 ottelua Cityn voittaessa Valioliigan mestaruuden. Mestarien liigassa hän pelasi yhdeksän ottelua, myös tappiollisen loppuottelun. Cityn voittamassa liigacupissa hän pelasi kaksi ottelua. Seuraavalla kaudella hän pelasi 15 ottelua Cityn voittaessa Valioliigan mestaruuden.
Zintšenko siirtyi Valioliigan Arsenaliin 35 miljoonan euron siirtosummalla kesällä 2022. Hän pelasi avauskaudellaan 27 valioliigaottelua ja teki ensimmäisen liigamaalinsa Aston Villaa vastaan helmikuussa 2023. Eurooppa-liigassa hän pelasi kolme ottelua, FA Cupissa kaksi ja liigacupissa yhden ottelun.
Maajoukkueura
Zintšenko pelasi Ukrainan ikäkausimaajoukkueissa 16−21-vuotiaiden sarjoissa. Hän pelasi alle 17-vuotiaiden EM-kilpailuissa 2013 ja alle 19-vuotiaiden EM-kilpailuissa 2015. Hän teki maajoukkuedebyyttinsä Ukrainan paidassa 21. lokakuuta 2015 Euroopan-mestaruuskilpailujen 2016 karsintaottelussa Espanjaa vastaan. Hänestä tuli Ukrainan nuorin maalintekijä 19 vuoden ja 214 päivän iässä 29. toukokuuta 2016 ystävyysottelussa Romaniaa vastaan. Zintšenko kuului Ukrainan joukkueeseen kesä–heinäkuussa 2016 pelatussa EM-lopputurnauksessa ja pelasi Ukrainan kaikissa kolmessa ottelussa. Kesälle 2021 siirretyissä EM-kilpailuissa hän pelasi täyden ajan puolivälieriin edenneen Ukrainan kaikissa viidessa ottelussa.
Ammattilakki
Ammattilakki on ammatillisen tutkinnon suorittaneelle tarkoitettu ylioppilaslakkia vastaava lakki.
Ammattilakkeja on saatavilla kohdennetusti jokaiselle ammattitutkinnolle (perus-, ammatti-, erikoisammatti-, AMK-, YAMK-tutkinnoille) sekä yleisenä ammattilakkina. Tutkintokohtainen valmistujaislakki on nimetty opetushallituksen ammattitutkintonimikkeiden mukaan. Lakin nauhavärit ja kokardit vaihtelevat tutkinnon mukaisesti. Yleisen ammattilakin päällisessä on kolmea eriväristä samettia: keskikappale mustaa, välissä violettia, reunimmaisena tummansinistä. Ammattilakin kokardi on kullattu tammenlehvillä ympäröity A-kirjain tai ruotsinkielisille tarkoitettu Y-kirjain. Yleisestä ammattilakista on olemassa myös tupsullinen esimieslakki, joka on erikoisammattitutkintolakki.
Beaupont
Beaupont on kunta Ainin departementissa Rhône-Alpesin hallintoalueella. Kunnassa oli 492 asukasta vuoden 1999 väestönlaskennassa. Beaupont in pinta-ala on 14 neliökilometriä.
Nürnbergin oikeudenkäynnit
pienoiskuva|[[Karl Brandtille luetaan hirttotuomiota.]] pienoiskuva|Syytettyjä rivissä.
Nürnbergin oikeudenkäynnillä viitataan toisen maailmansodan jälkeen järjestettyihin kolmeentoista sotaoikeudenkäyntiin, joissa sodan voittajavaltojen eli liittoutuneiden perustama tuomioistuin tuomitsi kukistuneen natsi-Saksan johtajia heidän toiminnastaan sodan aikana. Oikeudenkäyntien tuomaristoon kuului ainoastaan voittajavaltojen edustajia. Nürnbergin oikeudenkäyntejä pidetään ensimmäisenä kansainvälisenä sotarikostuomioistuimena.
Oikeudenkäynnit pidettiin Etelä-Saksassa Nürnbergissä paljolti käytännön syistä. Oikeudenkäyntipaikan valinnassa voitiin kuitenkin nähdä myös symboliikkaa, sillä Nürnberg oli vuosina 1933–1938 ollut Saksan kansallissosialistisen työväenpuolueen suurten puoluepäivien pitopaikka.
Ensimmäinen Saksan korkeinta johtoa koskeva oikeudenkäynti järjestettiin 20. marraskuuta 1945 – 1. lokakuuta 1946. Oikeudenkäyntiä seurasi kaksitoista muuta oikeudenkäyntiä, joista ensimmäistä kutsutaan lääkärioikeudenkäynniksi (1947). Oikeudenkäynneissä annettiin yhteensä 177 tuomiota, joista 25 sisälsi kuolemanrangaistuksen, 20 elinkautisen vankeusrangaistuksen, 97 lyhyemmän vankeusrangaistuksen ja 35 vapauttavan tuomion.
Nürnbergin oikeudenkäyntejä ja etenkin niissä langetettuja kuolemanrangaistuksia on jälkeenpäin arvosteltu kostohenkisyydestä, jonka taustalla oli sodan päättymistä seurannut tunnepitoinen ilmapiiri. Toisaalta myönteisenä on pidetty, että Nürnbergin oikeudenkäyntien myötä sodasta tuli oikeuden päätöksellä koko ihmiskunnan vastainen rikos.
Taustaa
Ensimmäisen maailmansodan päätyttyä sotarikoksia oli tutkittu ja niistä oli langetettu rangaistuksia maissa, joiden kansalaisia tekijät olivat olleet. Monissa tapauksissa tuomiot olivat jääneet lieviksi tai syytetyt oli vapautettu kokonaan. Toisaalta ensimmäisen maailmansodan aikana tehdyt sotarikokset eivät olleet määrältään tai laadultaan samaa luokkaa toisen maailmansodan aikaisten rikosten kanssa.
Toisen maailmansodan liittoutuneiden – Yhdysvaltain, Yhdistyneen kuningaskunnan ja Neuvostoliiton – johtajat olivat aluksi yksimielisiä siitä, että akselivaltojen johtajat olisi voitu pidättää ja teloittaa suoralta kädeltä. Yhdysvaltain hallituksen kanta oli, että hyökkäyssotaan ryhtyminen ja sen käynti olivat jo sinänsä pahimman laatuisia sotarikoksia eivätkä mitkään lieventävät asianhaarat tule kysymykseen. Teheranin konferenssissa marraskuussa 1943 Neuvostoliiton johtaja Stalin oli ehdottanut, että heti Saksan antauduttua olisi ammuttava 50 000 saksalaista upseeria. Tästä Yhdistyneen kuningaskunnan pääministeri Winston Churchill oli suuttunut niin, että hän oli kieltäytynyt jatkamasta keskustelua ja poistunut huoneesta. Churchill suostui palaamaan neuvottelupöytään vasta Stalinin vakuutettua, että hän oli laskenut leikkiä. Toisaalta Katynissa oli ammuttu 21 857 puolalaista upseeria.
Tunnustetun valtion vastuiden henkilökohtaistaminen
Nürnbergin oikeudenkäynnin tuomiot perustuvat aiemmista oikeuskäsityksistä poikkeaviin periaatteisiin. Uuden käsityksen mukaan paitsi valtioilla, myös yksittäisillä ihmisillä voi olla kansainvälisestä oikeudesta johtuvia velvollisuuksia, joiden rikkomisesta seuraa rangaistus. Oikeudenkäynneissä otettiin ensimmäistä kertaa käyttöön rikosmääritelmä rikos ihmisyyttä vastaan, joka olikin keskeinen syyte useimpien tuomioiden takana. Rikoksen määritelmään sisällytettiin siviiliväestön murhaaminen tai muu tuhoaminen sekä ylipäätään kaikenlainen ihmisarvoa alentava kohtelu. Liittoutuneiden hyväksymänä periaatteena oli, etteivät kunkin maan mahdollisesti poikkeavat lainsäädännölliset määräykset tai esimiehen antama käsky vapauttaneet vastuusta, vaan kukin syytetty vastasi teoistaan henkilökohtaisesti.
Kansainvälisen oikeuden mukaisena taustaperiaatteena oikeudenkäynneissä oli Kellogg–Briand-sopimus, joka kielsi sodankäynnin politiikan välineenä ensimmäistä kertaa. Koska valtiosopimuksessa ei kuitenkaan ollut valtioiden sotapolitiikkaa toimeenpanevien henkilöiden tuomitsemiseksi säännöksiä tai menettelytapaa, oli välttämätöntä määritellä kansallissosialistisen Saksan johdon toiminta järjestäytyneeksi rikollisuudeksi, joka teki salaliiton rauhaa vastaan.
Lääkärioikeudenkäynnissä syyte nostettiin 25. lokakuuta 1946; oikeudenkäynti alkoi 9. joulukuuta 1946 ja päättyi 20. elokuuta 1947. Oikeudenkäynnin tuomion tuomiolauselmaan kirjattu ihmisillä tehtäviä lääketieteellisiä kokeita koskeva Nürnbergin säännöstö on yksi nykyaikaisen lääketieteen etiikan kulmakivistä.
Ensimmäisen Nürnbergin oikeudenkäynnin syytetyt
pienoiskuva|Syytetyt kuuntelevat syyttäjän puhetta 22. marraskuuta 1945. Osa Natsi-Saksan korkeimmasta johdosta (muun muassa valtakunnankansleri Adolf Hitler, propagandaministeri Joseph Goebbels ja Reichsführer-SS Heinrich Himmler) teki itsemurhan ennen Nürnbergin oikeudenkäynnin alkua, joten heitä ei syytetty oikeudenkäynnissä rikoksesta.
Syytetyiksi valikoitiin lopulta 24 henkilöä, jotka edustivat Saksan poliittisen ja sotilaallisen johdon eri haaroja. Heitä syytettiin neljästä rikoksesta:
Tuomiot olivat seuraavat:
Taulukon selitykset
pienoiskuva|350px|Nürnbergin oikeudenkäynnissä otettu kuva. Eturivissä vasemmalta Göring, [[Rudolf Hess|Hess, von Ribbentrop ja Keitel.]] pienoiskuva|Hermann Göring (vas.) ja Rudolf Hess oikeudessa.
Ensimmäisen oikeudenkäynnin tuomioiden täytäntöönpano
Ensimmäisessä oikeudenkäynnissä langetetut kuolemanrangaistukset pantiin toimeen Nürnbergin vankilan liikuntasalissa 16. lokakuuta 1946 hirttämällä. Kahdestatoista kuolemaan tuomitusta yhteensä kymmenen teloitettiin yksi kerrallaan. Kuolemaan tuomituista kaksi välttyi tuomionsa täytäntöönpanolta:
Oikeudenkäynnissä kuolemaan tuomitun ja sen jälkeen hirtetyn Alfred Jodlin kuolemantuomio kumottiin vuonna 1953.
Nürnbergin puolustus
Myöhemmissä oikeudenkäynneissä, joissa syytettyinä oli vähemmän tärkeitä henkilöitä, monet heistä vetosivat puolustuksessaan siihen, että he ”vain noudattivat käskyjä”. Tämä puolustus tunnetaan nykyisin nimellä Nürnbergin puolustus. Toisin kuin aiemmissa oikeudenkäynneissä, tämä puolustus ei kuitenkaan Nürnbergin oikeudenkäynneissä vapauttanut rangaistusvastuusta. Puolustus saattoi tosin silti johtaa joissakin tapauksissa rangaistuksen lieventämiseen. Esimerkiksi amiraali Nimitzin todistus Saksan sukellusvenelaivaston komentajana toimineen amiraali Dönitzin puolesta pelasti tämän rangaistukselta sotarikoksista. Dönitziä syytettiin niin kutsutusta ”Laconian käskystä”, joka kielsi saksalaisia sukellusveneitä auttamasta uhrejaan.
Ukrainan sosialistinen neuvostotasavalta
Ukrainan sosialistinen neuvostotasavalta, lyhenteeltä Ukrainan SNT, oli asukasluvultaan toiseksi ja pinta-alaltaan kolmanneksi suurin Neuvostoliiton neuvostotasavalloista. Ukrainan neuvostovaltio perustettiin 1917 ja se kuului Neuvostoliittoon sen perustamisesta 1922 saakka, kunnes julistautui itsenäiseksi Ukrainaksi elokuussa 1991.
1917–1922
Venäjän bolševikit järjestivät joulukuussa 1917 Ukrainan neuvostojen kolmannen kongressin, joka julisti Ukrainan kansan neuvostojen tasavallan pääkaupunkinaan Harkova. Tarkoituksena oli ehkäistä kansallismielisten, useimmiten sosiaalidemokraattisten ukrainalaisten pyrkimyksiä itsenäistyä Venäjästä.
Tammikuussa 1918 perustetun Ukrainan kansantasavallan vastustamiseksi bolševikit määrittelivät maaliskuussa 1919 säädetyllä perustuslailla valtionsa nimeksi Ukrainan sosialistinen neuvostotasavalta, joka luovutti ulkosuhteensa ja ulkomaankauppansa Venäjän hoidettavaksi ja kävi sotaa sen tuella Ukrainan ja Länsi-Ukrainan kansantasavaltoja sekä Etelä-Venäjän armeijaa ja sen liittolaisia vastaan Venäjän sisällissodassa 1919–1920.
Osana Neuvostoliittoa
Bolševikkien vakiinnutettua valtansa Ukraina yhdessä Venäjän, Valko-Venäjän ja Transkaukasian kanssa muodostivat Neuvostoliiton vuoden 1922 lopussa. Neuvostoliitossa pakolla toteutetun maatalouden kollektivisoinnin myötä aiheutui Ukrainan nälänhätä 1932–1933.
Pääkaupungiksi tuli Harkovan sijaan Kiova vuonna 1934 ja neuvostotasavallan nimi muuttui 1936 Ukrainan sosialistiseksi neuvostotasavallaksi. Pääkaupungin pitäminen Harkovassa Kiovan sijaan oli johdonmukaista siksi, että se oli perustaltaan teollisempi ja sosialistisempi kuin Kiova, jossa Venäjän sisällissodan aikana oli muita hallituksia. Näin ollen vasta Ukrainan maatalouden kollektivisoinnin ja nälänhädän lopussa pääkaupunki palautettiin Harkovasta Kiovaan.